Ula d Salḥi Muḥend Akli yefka-d tabadut i tmiḍrant uwadem, dɣa netta ikenna gar-as d umdan yenna-d : « D aferdis agejdan di teṣleḍt n tsiwelt am netta, am tigawt, am tkerrist, am wakud, am wadeg. Ur issfek ara ad isseɛdel yiwen gar uwadem akk d umdan. Awadem, ittili kan deg uḍris. Tudert-is teqqen ɣer tin n uḍris ; tbeddu s wawalen imezwura n teḥkayt, tkeffu s taggara n tɣuri n teḥkayt : akken ad yili uwadem ( am netta am umsawal d umsiwel), issfek ad yili uḍris. Ma yella d amdan, yettidir di tilawt, ur yeḥwaǧ ara aḍris akken ad yili ».2